Komission asetus (EY) N:o 349/2001, annettu 21 päivänä helmikuuta 2001, neuvoston asetuksessa (ETY) N:o 2092/91 säädetyn tuontia kolmansista maista koskevan järjestelmän yksityiskohtaisista soveltamissäännöistä annetun asetuksen (ETY) N:o 94/92 muuttamisesta



Virallinen lehti nro L 052 , 22/02/2001 s. 0014 - 0015



Komission asetus (EY) N:o 349/2001, annettu 21 päivänä helmikuuta 2001, neuvoston asetuksessa (ETY) N:o 2092/91 säädetyn tuontia kolmansista maista koskevan järjestelmän yksityiskohtaisista soveltamissäännöistä annetun asetuksen (ETY) N:o 94/92 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa 24 päivänä kesäkuuta 1991 annetun neuvoston asetuksen (ETY) N:o 2092/91(1), sellaisena kuin se on viimeksi muutettuna komission asetuksella (EY) N:o 2020/2000(2), ja erityisesti sen 11 artiklan 1 kohdan, sekä katsoo seuraavaa: (1) Asetuksen (ETY) N:o 2092/91 11 artiklan 1 kohdassa säädetään, että kolmansista maista tuotuja tuotteita voidaan pitää kaupan ainoastaan, jos ne ovat peräisin asetuksen (ETY) N:o 2092/91 11 artiklan 2 kohdan edellytysten mukaisesti laaditussa luettelossa mainitusta kolmannesta maasta. Tällainen luettelo vahvistetaan komission asetuksen (ETY) N:o 94/92(3), sellaisena kuin se on viimeksi muutettuna asetuksella (EY) N:o 2426/2000(4), liitteessä. (2) Unkari on pyytänyt komissiolta muutosta sen luetteloon sisällyttämistä koskeviin ehtoihin, jotta Unkarin luonnonmukaisesti tuotettujen raaka-aineiden tuonti sallittaisiin. Unkari on toimittanut asetuksen (ETY) N:o 94/92 2 artiklan 5 kohdan mukaisesti edellytetyt tiedot. Toimitettujen tietojen perusteella todettiin, että vaatimukset vastaavat yhteisön lainsäädännössä vahvistettuja vaatimuksia. (3) Argentiina on antanut komissiolle pyydetyt takeet tuotannosta sekä tuotantoeläinten ja eläintuotteiden tarkastamisesta. Tämän vuoksi 28 päivänä helmikuuta 2001 päättyvää luetteloon sisällyttämistä koskevaa määrääikaa olisi pidennettävä, jotta tuonti voi jatkua. (4) Tässä asetuksessa säädetyt toimenpiteet ovat asetuksen (ETY) N:o 2092/91 14 artiklassa tarkoitetun komitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 94/92 liite Argentiinan ja Unkarin osalta tämän asetuksen liitteen mukaisesti. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä helmikuuta 2001. Komission puolesta Franz Fischler Komission jäsen (1) EYVL L 198, 22.7.1991, s. 1. (2) EYVL L 241, 26.9.2000, s. 39. (3) EYVL L 11, 17.1.1992, s. 14. (4) EYVL L 279, 1.11.2000, s. 19. LIITE Korvataan Argentiinaa koskevan tekstin 5 kohta seuraavasti: "5. Luetteloon sisällyttämisen kestoaika: 30. kesäkuuta 2003." Korvataan Unkaria koskevan tekstin 2 kohta seuraavasti: "2. Alkuperä: luokan 1 a) tuotteet ja luonnonmukaisesti tuotetut luokan 1 b) tuotteiden ainesosat, jotka on tuotettu Unkarissa tai jotka on tuotu Unkariin: - joko Euroopan yhteisöstä, tai - kolmannesta maasta järjestelmässä, joka on tunnustettu vastaavaksi asetuksen (ETY) N:o 2092/91 11 artiklan 1 kohdan säännösten mukaisesti."